# VONKK 253

***Lui, klokke, klingelingeling***

1.

Lui, klokke, klingelingeling,

lui, klokke, lui.

Dis weer tyd vir Kersfees,

laat ons sing en bly wees.

Hy, die Hemelkoning,

maak hier by ons woning.

Lui, klokke, klingelingeling,

lui, klokke, lui.

2.

Lui, klokke, klingelingeling,

lui, klokke, lui.

Kom vier fees met blydskap

oor die blye boodskap.

Ons is nie verlore.

Christus is gebore.

Lui, klokke, klingelingeling,

lui, klokke, lui.

3.

Lui, klokke, klingelingeling,

lui, klokke, lui.

Hierdie Kindjie, Jesus,

is die ware Christus.

Hy, ons Lig en Lewe,

kom ons skuld vergewe.

Lui, klokke, klingelingeling,

lui, klokke, lui.

4.

Lui, klokke, klingelingeling,

lui, klokke, lui.

Laat ons almal lofsing,

Hom ons dank en eer bring.

Juig en sing in kore.

Jesus is gebore!

Lui, klokke, klingelingeling,

lui, klokke, lui.

Teks: *Kling, Glöckchen, klingelingeling* – Karl Enslin (1819-1875); Afrikaanse teks: Jacques Louw 2012 ©

Melodie: KLING GLÖCKCHEN – tradisionele Duitse kerslied – Benedikt Widmann (1820-1910)

Orrel- en klavierbegeleiding: Gerrit Jordaan 2013 ©

Kantoryverwerking: Gerrit Jordaan 2013 ©

© Melodie: Openbare besit

© Teks, orrelbegeleiding, klavierbegeleiding en kantoryverwerking: 2013 VONKK-Uitgewers (admin Bybel-Media)

## RUBRIEK: Klassiek – Kersfees en Epifanie